Reĝa Belga Instituto por natursciencoj

La Reĝa Belga Instituto por natursciencoj en Bruselo (france Institut royal des Sciences naturelles de Belgique; nederlande Koninklijk Belgish Instituut voor Natuurwetenschappen) estas scienca esplorejo, kiu ankaŭ havas muzeon kiu estas la parto ĉefe konata de la publiko. La tuta instituto estas loko de sciencaj esploroj pri la naturo, la animala regno kaj la paleontologio. La muzeo ekzistas de 1846.